พอดีว่าได้อ่านบทความเกี่ยวกับเรื่องโรคซึมเศร้าหน้าหนาว แล้วก็รู้สึกว่าตัวเองเป็นแบบนั้นเพราะในช่วงที่เข้าสู่หน้าหนาวเราจะเริ่มมีอาการซึมๆเศร้าๆเราจำได้ว่าเริ่มมีอาการแบบนี้มาตั้งแต่ 3 ปีที่แล้วเราอยู่ที่จังหวัดนครพนมค่ะซึ่งใน 3 ปีที่แล้วนั้นมันเป็นปีที่หนาวมากๆประมาณ 5-6 องศาแล้วเราก็เป็นมาตั้งแต่ช่วงนั้นเลย แล้วตอนนี้มันเริ่มเข้าหน้าหนาวแล้วเราก็มีอาการแบบนั้นเราจำได้ในช่วงที่มันหนาวมากๆหนาวจัดของทุกๆปีเราจะรู้สึกทรมานมากค่ะทรมานจนอยากจะตาย มันมีอาการเหนื่อยแล้วก็ล้าไม่อยากจะลุกออกจากที่นอนคือกินข้าวทั้งวันแต่ก็ยังไม่มีแรงจะทำอะไร ไม่อยากจะเป็นแบบนั้นแล้วค่ะ เราควรที่จะไปพบแพทย์แล้วขอรับการรักษาก่อนที่อาการมันจะกำเริบหรือว่ารอดูอาการปีนี้อีกทีคะว่ามันจะเป็นแบบนั้นอีกไหมค่อยไปรักษา
สวัสดีค่ะ โรคซึมเศร้าหน้าหนาวนั้นเป็นโรคซึมเศร้าที่เกิดตามฤดูกาล พออยู่ในสภาวะอากาศที่มืดและหนาวตลอดเวลา อาจมีผลต่อสภาพจิตทำให้หดหู่และมีอาการเป็นโรคซึมเศร้าขึ้นมา โดยมักเกิดในประเทศที่มีฤดูหนาวยาวนานและมืดตลอดทั้งวันทั้งคืน ในประเทศไทยเจอได้ค่อนข้างน้อยการรักษาก็คล้ายกับโรคซึมเศร้าทั่วไปก็คือจะมีการรับประทานยา การทำจิตบำบัด แต่ที่จะเพิ่มเข้ามาก็คือการบำบัดด้วยแสง เป็นการให้ผู้ป่วยเข้ารับการฉายแสงที่จำลองมาจากแสงอาทิตย์วันละประมาณ 1 ชั่วโมงหลังจากตื่นนอน เพื่อปรับระดับสารเคมีในสมองให้สมดุลแนะนำพบจิตแพทย์ที่รพ.ใกล้บ้านเพื่อประเมินสภาพจิตเบื้องต้นก่อนว่ามีภาวะดังกล่าวจริงหรือไม่ เบื้องต้นควรอยู่ในที่ที่ปลอดโปร่งมีแสงเพียงพอ ไม่หนาวจนเกินไป และพยายามหากิจกรรมที่ชอบทำเพื่อลดอาการซึมเศร้าค่ะอ่านเพิ่มเติม